text: законови или подзаконови разпоредби, приложими на териториите на страните, уреждащи вноса, износа и транзита на стоки и тяхното поставяне под всякакъв друг митнически режим или процедура, включително мерки за забрана, ограничение и контрол;б) "орган заявител" означава компетентен административен орган, който е бил определен от договаряща страна за тази цел и който отправя искане за помощ въз основа на настоящия протокол;в) "запитан орган" означава компетентен административен орган, който е определен от договаряща страна за тази цел и който получава искане за помощ въз основа на настоящия протокол;г) "лични данни" означава цялата информация, свързана с идентифицирано лице, или лице, което може да бъде идентифицирано;д) "операция в нарушение на митническото законодателство" означава всяко неспазване или опит за неспазване на митническото законодателство.Член 2Обхват1. Страните се подпомагат взаимно в областите на своята компетентност, по начин и при условия, определени в настоящия протокол, за да се гарантира правилното прилагане на митническото законодателство, по-специално чрез предотвратяване, разследване и борба с операциите в нарушение на това законодателството.2. Помощта по митнически въпроси, както е предвидена в настоящия протокол, се прилага за всеки административен орган на страните, който е компетентен за прилагането на настоящия протокол. Тя не засяга правилата, уреждащи взаимната помощ по наказателноправни въпроси. Също така, тя не включва информация, получена съгласно правомощия, упражнявани по искане на съдебен орган, освен ако разпространението на такава информация е разрешено от този орган.3. Помощта за възстановяване на мита, данъци или глоби не се обхваща от настоящия протокол.Член 3Помощ при поискване1. По искане на органа-заявител, запитаният орган му предоставя цялата съответна информация, която може да му даде възможност да гарантира, че митническото законодателство се прилага правилно, включително информация относно набелязани или планирани дейности, които са или могат да бъдат операции в нарушение на митническото законодателство.2. По искане на органа-заявител, запитаният орган го уведомява:а) дали стоките, изнесени от територията на една от страните са правилно внесени на територията на другата договаряща страна, като уточнява, където е уместно, митническата процедура, прилагана за стоките;б) дали стоките, внесени на територията на една от страните са били правилно изнесени от територията на другата страна, като уточнява, където е подходящо, митническата процедура, прилагана за стоките.3. По искане на органа-заявител, запитаният орган, в рамките на законовите или подзаконови разпоредби, взема необходимите мерки, за да гарантира специален надзор на:а) физически или юридически лица, по отношение на които са налице разумни основания да се счита, че участват или са участвали в операции в нарушение на митническото законодателство;б) места, където са складирани или могат да бъдат складирани стоки по такъв начин, че са налице разумни основания да се счита, че тези стоки са предназначени да бъдат използвани при операции в нарушение на митническото законодателство;в) стоки, които са или могат да бъдат транспортирани по такъв начин, че са налице разумни основания да се счита, че са предназначени да бъдат използвани при операции в нарушение на митническото законодателство;г) транспортни средства, които са използвани или могат да бъдат използвани по такъв начин, че са налице разумни основания да се счита, че са предназначени да бъдат използвани при операции в нарушение на митническото законодателство.Член 4Спонтанна подкрепаСтраните се


text: подпомагат взаимно по своя собствена инициатива и в съответствие със своите законови или подзаконови разпоредби, ако считат това за необходимо за правилното прилагане на митническото законодателство, и по-специално чрез предоставяне на получена информация, която се отнася до:а) дейности, които са или изглежда, че са операции в нарушение на митническото законодателство и които могат да бъдат от интерес за другата страна;б) нови средства или методи, прилагани при извършване на операции в нарушение на митническото законодателство;в) стоки, за които се знае, че са предмет на операции в нарушение на митническото законодателство;г) физически или юридически лица, по отношение на които са налице разумни основания да се счита, че учасатват или са участвали в операции в нарушение на митническото законодателство;д) транспортни средства, по отношение на които са налице разумни основания да се счита, че са били, са или могат да бъдат използвани при операции в нарушение на митническото законодателство.Член 5Предоставяне, нотификацияПо искане на органа-заявител, запитаният орган, в съответствие със законовите или подзаконови разпоредби, приложими за последния, взема всички необходими мерки с цел:а) предоставяне на документи илиб) нотифициране на решения,които произхождат от органа-заявител и влизат в обхвата на настоящия протокол, на адресат, който има местожителство или е установен на територията на запитания орган.Искания за предоставяне на документи или нотификация на решения се отправят в писмен вид на официалния език на запитания орган или на език, приемлив за този орган.Член 6Форма и съдържание на исканията за помощ1. Исканията съгласно настоящия протокол се отправят в писмен вид. Те са придружени от документите, необходими за постигане на съответствие с искането. Когато е необходимо, поради неотложността на ситуацията, могат да се приемат устни искания, но те трябва незабавно да бъдат незабавно потвърдени в писмен вид.2. Исканията съгласно параграф 1 включват следната информация:а) органа-заявител;б) исканата мярка;в) предмет и причина за молбата;г) законовите или подзаконови разпоредби и други включени правни елементи;д) показатели, възможно най-точни и изчерпателни относно физическите или юридически лица, които са цел на разследванията;е) резюме на съответните факти и на вече проведените разследвания.3. Исканията се представят на официалния език на запитания орган или на език, приемлив за този орган. Това изискване не се прилага за никакви документи, които придружават искането по параграф 1.4. Ако искането не отговаря на определените по-горе формални изисквания, може да бъде поискано неговото коригиране или завършване; междувременно могат да бъдат предприети предохранителни мерки.Член 7Изпълнение на исканията1. С цел съобразяване с искане за помощ, запитаният орган пристъпва към действие, в рамките на своята компетентност и налични ресурси така, както би действал от свое име или по искане на други органи на същата страна, като представя вече притежавана информация, като провежда подходящи разследвания или като организира тяхното провеждане. Тази разпоредба се прилага също за всеки друг орган, до който е било отнесено искането от запитания орган, когато последният не може да действа самостоятелно.2. Исканията за помощ се изпълняват в съответствие със законовите или подзаконови разпоредби на запитаната страна.3. Надлежно упълномощени длъжностни лица на дадена страна могат, със съгласието на другата договаряща страна и при условията, определени от последната, да присъстват за получаване, в службите на запитания орган

type: contracts

jurisdiction: EU


text: или на всеки друг орган в съответствие с параграф 1, на информация, свързана с дейностите, които са или могат да бъдат операции в нарушение на митническото законодателство, от които органа-заявител се нуждае за целите на настоящия протокол.4. Надлежно упълномощени длъжностни лица на една от страните може, със съгласието на другата страна, която участва и при условията, определени от последната, да присъстват при провеждане на разследвания на територията на последната.Член 8Форма, в която се съобщава информацията1. Запитаният орган съобщава на органа-заявител резултатите от разследванията в писмен вид, заедно със съответните документи, заверени копия или други документи.2. Тази информация може да бъде в компютъризирана форма.3. Оригиналните документи се изпращат единствено по искане, в случаите, когато заверените копия биха били недостатъчни. Тези оригинали се връщат при първа възможност.Член 9Изключения от задължението за предоставяне на помощ1. Помощ може да се откаже или може да зависи от удовлетворяването на определени условия или изисквания, в случаите, когато една от страните е на мнение, че помощта по настоящия протокол би могла да:а) засегне суверенитета на Сърбия или този на държава-членка, до която е отправено искане за предоставяне на помощ по настоящия протокол; илиб) би засегнало публичната политика, сигурността или други съществени интереси, по-специално в предвидените в член 10, параграф 2 случаи; илив) би нарушило промишлена, търговска или професионална тайна.2. Помощта може да бъде отложена от запитания орган, на основание, че тя ще попречи на провеждано разследване, съдебно преследване или съдебно производство. В такъв случай, запитания орган се консултира с органа-заявител, за да определи дали може да бъде предоставена помощ при такива условия, каквито запитаният орган може да изиска.3. Когато органът-заявител търси помощ, която самият той не може да предостави, ако се поиска от него, той обръща внимание върху този факт в своето искане. Тогава запитаният орган решава как да отговори на такова искане.4. За случаите, посочени в параграфи 1 и 2, решението на запитания орган и причините за него трябва да бъдат незабавно съобщени на органа-заявител.Член 10Обмен на информация и поверителност1. Всяка информация, съобщена под каквато и да е форма съгласно настоящия протокол е поверителна или с ограничен достъп, в зависимост от правилата, приложими във всяка от страните. Тя се обхваща от задължението за официална секретност и се ползва от защитата, на която подлежат подобни информации съгласно съответните закони на страната, която ги е получила, както и съответните разпоредби, които се прилагат към органите на Общността.2. Лични данни могат да се обменят единствено, когато страната, която може да ги получи, се ангажира да защитава тези данни по начин, най-малко равносилен на прилагания за конкретния случай в страната, която може да ги предостави. За тази цел, страните си съобщават взаимно друга информация относно техните приложими правила, включително, когато е уместно, законовите разпоредби в сила в държавите-членки на Общността.3. Използването в съдебни или административни производства, образувани по отношение на операции в нарушение на митническото законодателство, на информация, получена съгласно настоящия протокол, се счита за целите на настоящия протокол. Следователно, страните могат при протоколиране на представените доказателства, докладите и свидетелските показания и в производства и повдигнати пред съда обвинения, да


text: използват като доказателство получената информация и консултираните документи, в съответствие с разпоредбите на настоящия протокол. Компетентният орган, който е предоставил тази информация или е дал достъп до тези документи, се нотифицира за това използване.4. Получената информация се използва единствено за целите на настоящия протокол. Когато една от страните желае да използва тази информация за други цели, тя получава предварителното писмено съгласие на органа, предоставил информацията. Тогава това използване подлежи на всички ограничения, определени от този орган.Член 11Експерти и свидетелиДлъжностно лице на запитаният орган може да бъде оправомощено да се яви, в рамките на ограниченията на предоставеното оправомощаване, като експерт или свидетел в съдебни и административни производства по отношение на въпросите, обхванати от настоящия протокол и да представя такива предмети, документи или техни заверени копия, каквито могат да бъдат необходими за производството. В искането за явяване трябва да бъде посочено пред кой съдебен или административен орган ще се явява длъжностното лице, по какви въпроси и в какво качество или квалификация длъжностното лице ще бъде разпитвано.Член 12Разходи, свързани с помощтаСтраните се отказват взаимно от искове за възстановяване на разходите, направени съгласно настоящия протокол, с изключение на, когато е уместно, искове за разходи за експерти и свидетели, като и тези за устни и писмени преводачи, които не са длъжностни лица на държавна служба.Член 13Изпълнение1. Изпълнението на настоящия протокол се възлага от една страна на митническите органи на Сърбия и от друга страна, на компетентните служби на Европейската комисия и на митническите органи на държавите-членки, както е уместно. Те вземат решиния по отношение на всички практически мерки и организационни подробности, необходими за неговото прилагане, като вземат предвид действащите правила, по-специално в областта на защита на данните. Те могат да препоръчат на компетентните органи изменения, които те считат, че следва да бъдат направени в настоящия протокол.2. Страните се консултират взаимно и впоследствие се информират относно подробните правила за изпълнение, които са приети в съответствие с изискванията на настоящия протокол.Член 14Други договорености(1) Като се вземат предвид съответните области на компетентност на Европейската общност и държавите-членки, разпоредбите на настоящия протокол:а) не засягат задълженията на страните по никое друго международно споразумение или конвенция;б) се считат за допълнителни към споразуменията за взаимопомощ, които са или могат да бъдат сключени между отделни държави-членки и Сърбия; ив) не засягат разпоредбите на Общността, уреждащи съобщаването между компетентните служби на Европейската комисия и митническите органи на държавите-членки на всяка информация, получена на основание на настоящия протокол, която може да бъде от интерес за Общността.2. Независимо от разпоредбите на параграф 1, разпоредбите на настоящия протокол имат предимство пред разпоредбите на всяко двустранно споразумение за взаимопомощ, което е било или може да бъде сключено между отделни държави-членки и Сърбия, доколкото разпоредбите на последното са несъвместими с тези на настоящия протокол.3. По отношение на въпроси, свързани с приложимостта на настоящия протокол, страните се консултират взаимно за разрешаване на въпроси в рамките на Комитета за стабилизиране и асоцииране, създаден на основание член 119 от настоящото споразумение.--------------------------------------------------ПРОТОКОЛ 7уреждане на споровеГЛАВА IЦел и обхватЧлен 1ЦелЦелта на настоящия протокол е да предотвратява и урежда спорове между страните за постигането на


text: взаимно приемливи решения.Член 2ОбхватРазпоредбите на настоящия протокол се прилагат само по отношение на различия, засягащи тълкуването и прилагането на следните разпоредби, включително когато една страна смята, че приетата от другата страна мярка или бездействието на другата страна е в нарушение на задълженията ѝ съгласно тези разпоредби:а) Дял IV (Свободно движение на стоки) с изключение на членове 33, 40, 41, параграфи 1, 4 и 5 (доколкото те засягат мерки, приети съгласно параграф 1 от член 41) и член 47;б) Дял V (Движение на работници, установяване, предоставяне на услуги, капитал):- Глава II Установяване (членове 52 до 56 и 58),- Глава III Предоставяне на услуги (членове 59, 60 и 61 параграфи 2 и 3),- Глава IV Текущи плащания и движение на капитали (член 62 и член 63 с изключение на параграф 3, изречение второ),- Глава V Общи разпоредби (членове 65 до 71);в) Дял VI (Сближаване на законодателствата, правоприлагане и правила за конкуренцията):- Членове 75, параграф 2 (интелектуална, индустриална и търговска собственост) и 76, параграф 1, първата алинея на параграф 2 и параграфи 3 до 6 (обществени поръчки).ГЛАВА IIПроцедури за уреждане на споровеРаздел IАрбитражна процедураЧлен 3Започване на арбитражна процедура1. Когато страните не са успели да решат спора, страната, подала жалбата, може съгласно условията на член 130 от настоящото споразумение, да направи писмено искане за сформирането на арбитражен комитет, което се изпраща на страната, срещу която е подадена жалбата, и на Комитета за стабилизиране и асоцииране.2. Страната, подала жалбата, посочва в искането си предмета на спора и в зависимост от случая мярката, предприета от другата страна, или съответното бездействие, които според нея са в нарушение на разпоредбите, посочени в член 2.Член 4Състав на арбитражния комитет1. Арбитражният комитет се състои от трима арбитри.2. В срок от десет дни от датата на подаване на искането за сформиране на арбитражен комитет в Комитета за стабилизиране и асоцииране, страните провеждат консултации, за да постигнат споразумение относно състава на арбитражния комитет.3. В случай, че страните не могат да постигнат споразумение за състава му в срока, посочен в параграф 2, всяка от страните може да поиска председателят на Комитета за стабилизиране и асоцииране или неин или негов представител да избере чрез жребий трима членове от списъка, изготвен съгласно член 15, един от лицата, предложени от страната, подала жалбата, един от лицата, предложени от страната, срещу която е подадена жалбата, и един от арбитрите, избрани от страните, който ще изпълнява функциите на председател.В случай че страните постигнат споразумение за един или повече от членовете на арбитражния комитет, останалите членове се назначават по същата процедура.4. Избирането на арбитри от председателя на Комитета за стабилизиране и асоцииране или неин или негов представител се прави в присъствието на представител на всяка страна.5. Датата на сформиране на арбитражния комитет е датата, на която неговия председател е уведомен за назначаването по общо споразумение между страните на тримата арбитри, или в зависимост от случая датата на тяхното избиране в съответствие с параграф 3.6. Когато една страна смята, че един арбитър не изпълнява изискванията на Кодекса за поведение, посочен в член 18, страните се консултират и при постигане на


text: споразумение сменят арбитъра и избират негов заместник съгласно параграф 7. Ако страните не постигнат споразумение за необходимостта от смяна на арбитъра, въпросът се отнася към председателя на арбитражния комитет, чието решение е окончателно.Когато една страна смята, че председателят на арбитражния комитет не спазва Кодекса за поведение, посочен в член 18, въпросът се отнася до някой от останалите арбитри, избрани да изпълняват функциите на председател чрез жребий, изтеглен от председателя на Комитета за стабилизиране и асоцииране или от неин или негов представител в присъствието на представител на всяка страна, освен ако страните не се договорят за друго.7. Ако арбитърът не може да участва в заседанията, ако се оттегли или бъде заменен съгласно параграф 6, неговият заместник се избира в срок от пет дни в съответствие с процедурите за избиране, които са били следвани при избирането на първия арбитър. Заседанията на комитета се прекратяват за периода, необходим за изпълнението на тази процедура.Член 5Решение на арбитражния комитет1. Арбитражният комитет съобщава решението си на страните и на Комитета за стабилизиране и асоцииране в срок от 90 дни от датата на сформиране на арбитражния комитет. Когато счете, че този срок не може да бъде спазен, председателят на комитета трябва да уведоми писмено страните и Комитета за стабилизиране и асоцииране, като посочи причините за закъснението. При никакви обстоятелства решението не следва да бъде оповестено по-късно от 120 дни от датата на сформиране на комитета.2. При спешни случаи, включително тези, които са свързани с бързоразвалящи се стоки, арбитражният комитет полага всички усилия, за да постанови решението си в срок от 45 дни от датата на сформиране на комитета. При никакви обстоятелства това не трябва да отнеме повече от 100 дни от датата на сформиране на комитета. Арбитражният комитет може да даде предварително заключение в срок от десет дни от своето сформиране за това дали смята случая за спешен.3. Решението съдържа фактически констатации, приложимите съответните разпоредби от настоящото споразумение и обосновката на всяка констатация и заключение, което се прави в него. Решението може да съдържа също така препоръки относно мерките, които да бъдат приети в съответствие с него.4. Страната, подала жалбата, може да оттегли жалбата си с писмено уведомление до председателя на арбитражния комитет, страната, срещу която е подадена жалбата и до Комитета за стабилизиране и асоцииране по всяко време преди страните и Комитетът за стабилизиране и асоцииране да бъдат уведомени за решението. Това оттегляне не засяга правото на страната, подала жалбата, да подаде по-късно нова жалба относно същата мярка.5. По искане на двете страни арбитражният комитет спира работата си по всяко време за период, непревишаващ 12 месеца. Когато периодът от 12 месеца бъде надхвърлен, основанието за сформиране на комитета ще се погаси, без да се засяга правото на страната, подала жалбата, да изиска на по-късен етап сформирането на комитет относно същата мярка.Раздел IIИзпълнениеЧлен 6Изпълнение на решението на арбитражния комитетВсяка страна взема необходимите мерки, за да изпълни решението на арбитражния комитет, и страните полагат усилия, за да се договорят за разумен срок, в който да изпълнят решението.Член 7Разумен срок за изпълнение1. Не по-късно от 30 дни, след като


text: страните бъдат уведомени за решението на арбитражния комитет, страната, срещу която е подадена жалбата, уведомява страната, подала жалбата, за срока, който ще ѝ е необходим за изпълнение (наричан по-нататък "разумен срок"). Страните полагат усилия, за да се договорят за разумен срок.2. Ако между страните има несъгласие по отношение на разумния срок за изпълнение на решението на арбитражния комитет, страната, подала жалбата, може да поиска от Комитета за стабилизиране и асоцииране в срок от 20 дни от уведомяването съгласно параграф 1 да свика отново първоначалния арбитражен комитет, който да определи продължителността на разумния срок. Арбитражният комитет съобщава своето решение в срок от 20 дни от датата на подаване на искането.3. В случай че първоначалният комитет или някои от неговите членове не могат да бъдат свикани отново, се прилагат процедурите, посочени в член 4. Срокът за уведомяване относно постановлението остава 20 дни от датата на сформиране на комитета.Член 8Преглед на мярка, предприета с цел изпълнение на решението на арбитражния комитет1. Страната, срещу която е подадена жалбата, уведомява другата страна и Комитета за стабилизиране и асоцииране преди изтичане на разумния срок за всяка мярка, която тя е предприела, за да изпълни решението на арбитражния комитет.2. При разногласия между страните относно съвместимостта на мярката, за която е уведомена съгласно параграф 1 от настоящия член, с разпоредбите, посочени в член 2, страната, подала жалбата, може да поиска от първоначалния арбитражен комитет да се произнесе по въпроса. В искането се посочва защо мярката не е съвместима с настоящото споразумение. След като бъде отново свикан, арбитражният комитет постановява решението си в срок от 45 дни от датата на повторното му сформиране.3. В случай че първоначалният арбитражен комитет или някои от неговите членове не могат да бъдат свикани отново, се прилагат процедурите, установени в член 4. Срокът за уведомяване за решението остава 45 дни от датата на сформиране на комитета.Член 9Временни мерки в случай на неизпълнение1. Ако страната, срещу която е подадена жалбата, не съобщи мярката, която е предприела в изпълнение на решението на арбитражния комитет, преди изтичането на разумния срок или ако арбитражният комитет постанови, че мярката, за която е уведомен съгласно член 8, параграф 1, не е в съответствие със задълженията на тази страна по настоящото споразумение, страната, срещу която е подадена жалбата, представя предложение за временно обезщетение, ако страната, подала жалбата, поиска това.2. Ако не бъде постигнато споразумение за обезщетение в срок от 30 дни от края на разумния срок или от решението на арбитражния комитет по член 8, че взетата мярка за изпълнение не е в съответствие със споразумението, страната, подала жалбата, има право, след като уведоми другата страната и Комитета за стабилизиране и асоцииране, да спре прилагането на предимствата, предоставени съгласно разпоредбите на член 2 от настоящия протокол, до равнище, равностойно на негативния икономически ефект, предизвикан от нарушаването. Страната, подала жалбата, може да осъществи спирането десет дни след датата на уведомлението, освен ако страната, срещу която е подадена жалбата, поиска арбитраж съгласно параграф 3.3. Ако страната, срещу която е подадена жалбата, смята, че равнището на спиране не е равностойно на негативния икономически ефект,


text: предизвикан от нарушаването, тя може писмено да поиска от председателя на първоначалния арбитражен комитет преди изтичането на десетдневния срок, посочен в параграф 2, повторно свикване на първоначалния арбитражен комитет. Арбитражният комитет уведомява страните и Комитета за стабилизиране и асоцииране за своето решение относно равнището на спиране на предимствата в срок от 30 дни от датата на подаване на искането. Предимствата не се спират, докато арбитражният комитет не оповести решението си, и всяко спиране е в съответствие с решението на арбитражния комитет.4. Спирането на предимствата е временно и се прилага само докато мярката, за която е установено, че нарушава настоящото споразумение, бъде оттеглена или изменена, така че да бъде в съответствие с настоящото споразумението, или докато страните се споразумеят да уредят спора.Член 10Преглед на мярка, предприета с цел изпълнение след спиране на предимствата1. Страната, срещу която е подадена жалбата, уведомява другата страна и Комитета за стабилизиране и асоцииране за всички мерки, които е взела, за да изпълни решението на арбитражния комитет, и за искането си за отменя на спирането на предимствата, приложено от страната, подала жалбата.2. Ако страните не постигнат споразумение относно съвместимостта на мярката, за която са уведомени, с настоящото споразумение в срок от 30 дни от датата на изпращане на уведомлението, страната, подала жалбата, може писмено да поиска от председателя на първоначалния арбитражен комитет да се произнесе по въпроса. За това искане едновременно се уведомяват другата страна и Комитетът за стабилизиране и асоцииране. Решението на арбитражния комитет трябва да бъде съобщено в срок от 45 дни от датата на подаване на искането. Ако арбитражният комитет реши, че предприетата мярка за изпълнение не е в съответствие със споразумението, арбитражният комитет ще определи дали страната, подала жалбата, може да продължи спирането на предимствата на първоначалното или на различно равнище. Ако арбитражният комитет реши, че предприетата мярка за изпълнение е в съответствие със споразумението, спирането на предимствата се отменя.3. В случай че първоначалният арбитражен комитет или някои от неговите членове не могат да бъдат свикани отново, се прилагат процедурите, установени в член 4. Срокът за уведомяване относно решението остава 45 дни от датата на сформиране на комитета.Раздел IIIОбщи разпоредбиЧлен 11Публични заседанияЗаседанията на арбитражния комитет са публични при условията, установени в процедурния правилник, посочен в член 18, освен ако арбитражният комитет не реши друго по собствена преценка или по искане на страните.Член 12Информация и технически консултацииПо искане на една от страните или по собствена инициатива комитетът може да потърси информация от всеки подходящ според него източник, която да използва на своите заседания. Комитетът има също така правото да потърси становището на експерти, когато смята това за уместно. Всяка информация, получена по тази начин, трябва да бъде съобщена и на двете страни и може по нея да се изказват становища. Заинтересованите страни имат правото да представят становища amicus curiae на арбитражния комитет съгласно условията на процедурния правилник, посочен в член 18.Член 13Принципи на тълкуванеАрбитражните комитети прилагат и тълкуват разпоредбите на настоящото споразумение в съответствие с обичайните правила за тълкуване на международното публично право, включително Виенската конвенция за правото на договорите. Те не тълкуват достиженията


text: на правото на ЕС. Фактът, че една разпоредба е идентична по същество с разпоредба на Договора за създаване на Европейските общности, не е решаващ при тълкуването на тази разпоредба.Член 14Решения и постановления на арбитражния комитет1. Всички решения на арбитражния комитет, включително приемането на решение, се вземат с мнозинство на гласовете.2. Всички решения на арбитражния комитет са обвързващи за страните. Те се съобщават на страните и на Комитета за стабилизиране и асоцииране, който ги оповестява публично освен ако с консенсус реши да не го прави.ГЛАВА IIIОбщи разпоредбиЧлен 15Списък с арбитри1. Не по-късно от шест месеца след влизането в сила на настоящия протокол Комитетът за стабилизиране и асоцииране съставя списък с петнайсет лица, които желаят и са способни да изпълняват функциите на арбитри. Всяка страна избира пет лица, които ще изпълняват функцията на арбитри. Страните се споразумяват също така за пет лица, които ще изпълняват функцията на председатели на арбитражните комитети. Комитетът за стабилизиране и асоцииране следи за това списъкът да се поддържа винаги на това равнище.2. Арбитрите следва да имат специализирани познания и опит в областта на правото, международното право, правото на Общността и/или международната търговия. Те са независими, работят в личното си качество, не са обвързани, нито приемат инструкции от която и да е организация или правителство и спазват Кодекса за поведение, посочен в член 18.Член 16Връзка със задълженията към СТОПри евентуалното присъединяване на Сърбия към Световната търговска организация (СТО) се прилага следното:а) Арбитражните комитети, създадени съгласно настоящия протокол, не разглеждат спорове относно правата и задълженията на всяка страна по Споразумението за създаване на Световната търговска организация;б) Правото на всяка от страните да използва разпоредбите за уреждане на спорове на настоящия протокол не засяга действията в рамките на СТО, включително действия по уреждане на спорове. Въпреки това, когато една страна е предприела процедура за уреждане на спор по отношение на определена мярка съгласно член 3, параграф 1 от настоящия протокол или съгласно Споразумението за СТО, тя не може да предприема процедура за уреждане на спор относно същата мярка пред друга инстанция, докато не приключи първата процедура. За целите на настоящия параграф процедурите за уреждане на спорове съгласно Споразумението за СТО се смятат за предприети, когато една страна поиска създаването на комитет съгласно член 6 от Договореността относно правилата и процедурите за уреждане на спорове на СТО;в) Нищо в настоящия протокол не възпрепятства дадена страна да прилага спиране на задълженията, разрешено от Органа за уреждане на спорове на СТО.Член 17Срокове1. Всички срокове, установени в настоящия протокол, се пресмятат в календарни дни от деня след акта или факта, за които те се отнасят.2. Всеки срок, посочен в настоящия протокол, може да бъде удължен по взаимно съгласие на страните.3. Всеки срок, посочен в настоящия протокол, може също така да бъде удължен от председателя на арбитражния комитет при обосновано искане от една от страните или по негова или нейна собствена инициатива.Член 18Процедурен правилник, Кодекс за поведение и изменение на протокола1. Не по-късно от шест месеца след влизането в сила на настоящия протокол Съветът за стабилизиране и асоцииране изготвя процедурния правилник за провеждане на заседанията


text: на арбитражния комитет.2. Не по-късно от шест месеца след влизането в сила на настоящия протокол Съветът за стабилизиране и асоцииране допълва процедурния правилник с Кодекс за поведение, гарантиращ независимостта и безпристрастността на арбитрите.3. Съветът за стабилизиране и асоцииране може да реши да промени настоящия протокол, с изключение на член 2.--------------------------------------------------ЗАКЛЮЧИТЕЛЕН АКТПълномощните представители на:КРАЛСТВО БЕЛГИЯ,РЕПУБЛИКА БЪЛГАРИЯ,ЧЕШКАТА РЕПУБЛИКА,КРАЛСТВО ДАНИЯ,ФЕДЕРАЛНА РЕПУБЛИКА ГЕРМАНИЯ,РЕПУБЛИКА ЕСТОНИЯ,ИРЛАНДИЯ,РЕПУБЛИКА ГЪРЦИЯ,КРАЛСТВО ИСПАНИЯ,ФРЕНСКАТА РЕПУБЛИКА,ИТАЛИАНСКАТА РЕПУБЛИКА,РЕПУБЛИКА КИПЪР,РЕПУБЛИКА ЛАТВИЯ,РЕПУБЛИКА ЛИТВА,ВЕЛИКОТО ХЕРЦОГСТВО ЛЮКСЕМБУРГ,РЕПУБЛИКА УНГАРИЯ,МАЛТА,КРАЛСТВО НИДЕРЛАНДИЯ,РЕПУБЛИКА АВСТРИЯ,РЕПУБЛИКА ПОЛША,ПОРТУГАЛСКАТА РЕПУБЛИКА,РУМЪНИЯ,РЕПУБЛИКА СЛОВЕНИЯ,СЛОВАШКАТА РЕПУБЛИКА,РЕПУБЛИКА ФИНЛАНДИЯ,КРАЛСТВО ШВЕЦИЯ,ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯДоговорящи страни по Договора за създаване на Европейската общност и Договора за създаване на Европейската общност за атомна енергия, и Договора за Европейския съюз, наричани по-нататък "държавите-членки" иЕВРОПЕЙСКАТА ОБЩНОСТ и ЕВРОПЕЙСКАТА ОБЩНОСТ ЗА АТОМНА ЕНЕРГИЯ,наричани по-нататък "Общността"от една страна, ипълномощните представители на РЕПУБЛИКА СЪРБИЯ,наричана по-нататък "Сърбия",от друга страна,на срещата в Люксембург на двадесет и девети април две хиляди и осма година за подписването на Споразумението за стабилизиране и асоцииране между Европейските общности и техните държави-членки от една страна, и Сърбия, от друга страна, наричано по-нататък "настоящото Споразумение", приеха следните текстове:настоящото споразумение и неговите приложения I до VII, а именно:Приложение I (член 21) – Тарифни отстъпки на Сърбия за промишлени продукти на ОбщносттаПриложение II (член 26) – Определение на продукти от "младо говеждо" ("baby beef")Приложение III (член 27) – Тарифни отстъпки на Сърбия за селскостопански продукти на ОбщносттаПриложение IV (член 29) – Отстъпки на Общността за рибни продукти на СърбияПриложение V (член 30) – Отстъпки на Сърбия за рибни продукти на ОбщносттаПриложение VI (член 52) – Установяване: "финансови услуги"Приложение VII (член 75) – Права върху интелектуалната, промишлена и търговска собствености следните протоколи:Протокол 1 (член 25) – Търговия с преработени селскостопански продуктиПротокол 2 (член 28) – Вино и спиртни напиткиПротокол 3 (член 44) – Определение на понятието "продукти с произход" и методите за административно сътрудничествоПротокол 4 (член 61) – Сухопътен транспортПротокол 5 (член 73) – Държавна помощ за стоманодобивния секторПротокол 6 (член 99) – Административна взаимопомощ по митнически въпросиПротокол 7 (член 129) – Уреждане на споровеПълномощните представители на държавите-членки и на Общността и пълномощният представител на Република Сърбия приеха текстовете на съвместните декларации, изброени по-долу и приложени към настоящия заключителен акт:Съвместна декларация по член 3Съвместна декларация по член 32Съвместна декларация по член 75Пълномощните представители на Сърбия взеха под внимание декларацията, посочена по-долу и приложена към настоящия заключителен акт:Декларация на Общността и на нейните държави-членки.Съставено в Люксембург на двадесет и девети април две хиляди и осма година.Hecho en Luxemburgo, el veintinueve de abril de dosmile ocho.V Lucemburku dne dvacátého devátého dubna dva tisíce osm.Udfærdiget i Lussemburgu den niogtyvende April to tusind og otte.Geschehen zu Luxemburg am neunundzwanzigsten April zweitausendacht.Kahe tuhande kaheksanda aasta aprillikuu kahekümne üheksandal päeval Luxembourgis.'Εγινε στο Λουξεμβούργο, στις είκοσι εννέα Απριλίου δύο χιλιάδες οκτώ.Done at Lussemburgu on the twenty-ninth day of April in the year two thousand and eight.Fait à Lussemburgu, le vingt-neuf avril deux mille huit.Fatto a Lussemburgo, addì ventinove aprile duemilaotto.Luksemburgā, divtūkstoš astotā gada divdesmit devītajā aprīlī.Priimta du tūkstančiai aštuntų metų balandžio dvidešimt devintą dieną Liuksemburge.Kelt Luxembourgban, a kétezer-nyolcadik év április huszonkilencedik napján.Magħmul fil-Lussemburgu, fid- disgħa u


text: għoxrin jum ta’ April tas-sena elfejn u tmienja.Gedaan te Luxemburg, de negenentwintigste April tweeduizend acht.Sporządzono w Luksemburgu dnia dwudziestego dziewiątego kwietnia roku dwa tysiące ósmego.Feito em Luxemburgo, em vinte e nove de Abril de dois mil e oito.Întocmit la Luxemburg, la douăzeci și nouă aprilie două mii opt.V Luxemburgu dňa dvadsiateho deviateho apríla dvetisícosem.V Luxembourgu, dne devetindvajsetega aprila leta dva tisoč osem.Tehty Luxemburgissa kahdentenakymmenentenäyhdeksäntenä päivänä huhtikuuta vuonna kaksituhattakahdeksan.Som skedde i Luxemburg den tjugonionde April tjugohundraåtta.Сачињено у Луксембургу, двадесетдеветог априла двехиљадеосме.Voor het Koninkrijk BelgiëPour le Royaume de BelgiqueFür das Königreich Belgien+++++ TIFF +++++Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.За Релублика България+++++ TIFF +++++Za Českou republiku+++++ TIFF +++++På Kongeriget Danmarks vegne+++++ TIFF +++++Für die Bundesrepublik Deutschland+++++ TIFF +++++Eesti Vabariigi nimel+++++ TIFF +++++Thar cheann Na hÉireannFor Ireland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Per la Repubblica italiana+++++ TIFF +++++Για την Κυπριακή Δημοκρατία+++++ TIFF +++++Latvijas Republikas vārdā+++++ TIFF +++++Lietuvos Respublikos vardu+++++ TIFF +++++Pour le Grand-Duché de Luxembourg+++++ TIFF +++++A Magyar Köztársaság részéről+++++ TIFF +++++Gћal Malta+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++W imieniu Rzeczypospolitej Polskiej+++++ TIFF +++++Pela República Portuguesa+++++ TIFF +++++Pentru România+++++ TIFF +++++Za Republiko Slovenijo+++++ TIFF +++++Za Slovenskú republiku+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++За Европейската общностPor las Comunidades EuropeasZa Evropská společenstvíFor De Europæiske FællesskaberFür die Europäischen GemeinschaftenEuroopa ühenduste nimelΓια τις Ευρωπαϊκές ΚοινότητεςFor the European CommunitiesPour les Communautés européennesPer le Comunità europeeEiropas Kopienu vārdāEuropos Bendrijų varduAz Európai Közösségek részérőlGħall-Komunitajiet EwropejVoor de Europese GemeenschappenW imieniu Wspólnot EuropejskichPelas Comunitatea EuropeiasPentru Comunitatea EuropeanăZa Európske spoločenstváZa Evropske skupnostiEuroopan yhteisöjen puolestaPå europeiska gemenskapernas vägnar+++++ TIFF ++++++++++ TIFF +++++За Републику Србију+++++ TIFF +++++--------------------------------------------------СЪВМЕСТНИ ДЕКЛАРАЦИИСъвместна декларация по член 3Страните по настоящото Споразумение за стабилизиране и асоцииране, Европейските общности и техните държави-членки, от една страна, и Република Сърбия, от друга страна, считат, че разпространението на оръжия за масово унищожение (наричани по-нататък "ОМУ") и на техните средства за доставка на ниво държавни и на недържавни лица представлява една от най-сериозните заплахи за международния мир, стабилност и сигурност, както е потвърдено от приетата от Съвета за сигурност на Организацията на обединените нации Резолюция 1540(2004). Следователно неразпространението на ОМУ е съвместна грижа както на Европейските общности и техните държави-членки, така и на Сърбия.Борбата срещу разпространяването на ОМУ и техните средства за доставка представлява основен елемент за Европейския съюз при обмислянето на решение за сключване на споразумение с трета държава. Поради това на 17 ноември 2003 г. Съветът реши, че клауза за неразпространение следва да се включи в новите споразумения с трети държави, като съгласува и текста на стандартната


text: клауза (вж. документ на Съвета 14997/03). От тогава насам тази клауза е включена в споразуменията на Европейския съюз с около сто държави.Европейският съюз и Република Сърбия, като отговорни членове на международната общност, потвърждават отново пълната си ангажираност с принципа за неразпространение на ОМУ и техните средства за доставка, както и с пълното изпълнение на техните международни задължения, произтичащи от международните инструменти, по които те са се присъединили.В този дух и в съответсвие с горепосочената цялостна политика на ЕС и ангажимента на Сърбия към принципа за неразпространение на оръжията за масово унищожение и техните средства за доставка, двете страни се договориха да включат в член 3 от настоящото споразумение стандартната клауза за ОМУ, така както е определена от Съвета на Европейския съюз.Съвместна декларация по член 32Целта на мерките, определени в член 32, е да се наблюдава търговията с продукти с високо съдържание на захар, които могат да се използват за допълнителна преработка и да се предотврати евентуалното нарушаване на схемите на търговията със захар и продуктите, които нямат характеристики, съществено различни от тези на захарта.Този член следва да се тълкува по начин, който не засяга, или засяга във възможно най-малка степен, търговията с продуктите, предназначени за крайно потребление.Съвместна декларация по член 75Страните се договарят, че за целите на настоящото споразумение интелектуалната и индустриалната собственост включва по-специално авторското право, включително авторското право върху компютърните програми и сродни права, правата във връзка с бази данни, патенти, включително сертификати за допълнителна защита, промишлени образци, търговски марки и марки за услуги, топографии на интегрални схеми, географски означения, включително наименования за произход, както и правната закрила на сортовете растения.Защитата на правата върху търговска собственост включва по-специално защита срещу нелоялна конкуренция, както е предвидено в член 10а от Парижката конвенция за закрила на индустриалната собственост и закрила на неразкрита информация, както е предвидено в член 39 от Споразумението за свързаните с търговията аспекти на правата върху интелектуална собственост (Споразумението ТРИПС).Освен това страните се споразумяват, че равнището на защита, посочено в член 75, параграф 3, включва наличието на мерките, процедурите и средствата за правна защита, предвидени в Директива 2004/48/ЕО на Европейския парламент и на Съвета от 29 април 2004 г. относно упражняването на права върху интелектуалната собственост [1].Декларация на Европейската общност и на нейните държави-членкиКато има предвид, че Общността е предоставила изключителни търговски мерки на страни, които участват или са свързани с процеса на ЕС на стабилизиране и асоцииране, включително на Сърбия, въз основа на Регламент (ЕО) No 2007/2000, Общността и нейните държави-членки декларират, че:- в съответствие с член 35 от настоящото споразумение, се прилагат тези едностранни автономни търговски мерки, които са по-благоприятни, в допълнение към договорните търговски отстъпки, предлагани от Общността в настоящото споразумение, доколкото се прилага Регламент (ЕО) No 2007/2000 от 18 септември 2000 г. относно въвеждане на изключителни търговски мерки в полза на страни и територии, участващи или свързани с процеса на стабилизиране и асоцииране, осъществяван от Европейския съюз [2];- по-специално за продукти, обхванати от глави 7 и 8 от Комбинираната номенклатура, за които Общата митническа тарифа предвижда прилагането на мита ad valorem и на


text:
 Важна правна забележка
 |
 21996D0425(03)
 Официален вестник n° L 102 , 25/04/1996 стр. 0049 - 0049 специално чешко издание глава 11 том 01 стр. 311 - 311 специално испанско издание глава 11 том 01 стр. 311 - 311 специално унгарско издание глава 11 том 01 стр. 311 - 311 специално литвийско издание глава 11 том 01 стр. 311 - 311 LV.ES глава 11 том 01 стр. 311 - 311 MT.ES глава 11 том 01 стр. 311 - 311 PL.ES глава 11 том 01 стр. 311 - 311 SK.ES глава 11 том 01 стр. 311 - 311 специално словенско издание глава 11 том 01 стр. 311 - 311
 Решение на Съвместния комитет на ЕИПNo 6/96от 29 февруари 1996 годиназа изменение на приложение XI (Телекомуникационни услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, оттук нататък наричано "Споразумението", и по-специално член 98 от него,като има предвид, че приложение XI към Cпоразумението е изменено c Решение No 26/95 на Съвместния комитет на ЕИП [1];като има предвид, че Резолюция 95/C 258/01 на Съвета от 18 септември 1995 г. относно прилагането на бъдещата нормативна рамка за телекомуникациите [2] трябва да се включи в споразумението,РЕШИ:Член 1Следната точка се добавя след точка 26в (Резолюция 95/C 188/02 на Съвета) в приложение XI към Cпоразумението:"26 г. 395 Y 1003(01): Резолюция 95/C 258/01 на Съвета от 18 септември 1995 г. относно прилагането на бъдещата нормативна рамка за телекомуникациите (ОВ C 258, 3.10.1995 г., стр. 1)."Член 2Текстовете на Резолюция 95/C 258/01 на Съвета на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 1 март 1996 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 29 февруари 1996 година.За Съвместния комитет на ЕИППредседателP. Benavides[1] ОВ L 273, 16.11.1995 г., стр. 47.[2] ОВ C 258, 3.10.1995 г., стр. 1.--------------------------------------------------


text:
 8.8.2018
 BG
 Официален вестник на Европейския съюз
 L 201/4
 РЕШЕНИЕ No 2/JP/2018
 от 17 юли 2018 година
 на Съвместния комитет, създаден съгласно Споразумението за взаимно признаване между Европейската общност и Япония [2018/1104]
 като взе предвид Споразумението за взаимно признаване между Европейската общност и Япония (наричано по-долу „споразумението“), и по-специално член 8, параграф 3 от него,
 като има предвид, че е необходимо Съвместният комитет да потвърди оперативния продуктов обхват на Секторното приложение за Добрата производствена практика при производството на лекарствени продукти (наричано по-долу „секторното приложение“), определен от подкомитета, създаден по реда на секторното приложение, на шестото му заседание,
 РЕШИ:
 1.
 Новият оперативен обхват на категориите лекарствени продукти, попадащи в обхвата на секторното приложение на настоящото споразумение, сключено в Брюксел на 4 април 2001 г., занапред включва следните категории:
 1)
 Химични фармацевтични средства;
 2)
 Хомеопатични лекарствени продукти (доколкото се считат за лекарствени продукти и се подчиняват на изискванията за Добра производствена практика (ДПП) в Япония);
 3)
 Витамини, минерали и лекарства на билкова основа (ако се считат за лекарствени продукти и в двете страни);
 4)
 Биологични фармацевтични средства (1), включително имунологични лекарствени продукти и ваксини, спадащи към следните категории:
 4.1)
 Лекарствени продукти, за чието производство са използвани клетъчни култури на базата на естествени микроорганизми или установени клетъчни линии;
 4.2)
 Лекарствени продукти, за чието производство са използвани клетъчни култури на базата на рекомбинантни микроорганизми или установени клетъчни линии, както и
 4.3)
 Лекарствени продукти, извлечени от растения и животни, които не са генетично модифицирани;
 5)
 Активни фармацевтични съставки (API – Active pharmaceutical ingredients) за всяка от посочените по-горе категории, както и
 6)
 Стерилни продукти, спадащи към една от посочените по-горе категории.
 2.
 Настоящото решение, съставено в два еднообразни екземпляра, се подписва от съпредседателите. Решението поражда действие от датата на полагане на последния подпис.
 Подписано в Токио на 17 юли 2018 г.
 От името на Япония
 Daisuke OKABE
 Подписано в Брюксел на 28 юни 2018 г.
 От името на Европейската общност
 Ignacio IRUARRIZAGA
 (1) За целите на секторното приложение за ДПП биологичните фармацевтични средства включват продукти, които не е задължително да са определени като „биологични продукти“ от Министерството на здравеопазването, труда и социалната политика в съответствие със законовите и подзаконовите нормативни разпоредби на Япония, но които биха били считани за биологични продукти в ЕС.


text:
 Важна правна забележка
 |
 42006X1227(08)
 Официален вестник n° L 375 , 27/12/2006 стр. 0566 - 0601 Официален вестник n° L 375 , 27/12/2006 стр. 0591 - 0622 Официален вестник n° L 375 , 27/12/2006 стр. 0735 - 0774 Официален вестник n° L 375 , 27/12/2006 стр. 0622 - 0659 Официален вестник n° L 375 , 27/12/2006 стр. 0568 - 0599 Официален вестник n° L 375 , 27/12/2006 стр. 0611 - 0646 Официален вестник n° L 375 , 27/12/2006 стр. 0574 - 0608 Официален вестник n° L 375 , 27/12/2006 стр. 0585 - 0616 Официален вестник n° L 375 , 27/12/2006 стр. 0604 - 0640 Официален вестник n° L 375 , 27/12/2006 стр. 0617 - 0647 Официален вестник n° L 375 , 27/12/2006 стр. 0588 - 0621 Официален вестник n° L 375 , 27/12/2006 стр. 0583 - 0618 Официален вестник n° L 375 , 27/12/2006 стр. 0569 - 0603 Официален вестник n° L 375 , 27/12/2006 стр. 0590 - 0623 Официален вестник n° L 375 , 27/12/2006 стр. 0607 - 0641 Официален вестник n° L 375 , 27/12/2006 стр. 0593 - 0630 Официален вестник n° L 375 , 27/12/2006 стр. 0615 - 0651 Официален вестник n° L 375 , 27/12/2006 стр. 0578 - 0611 Официален вестник n° L 375 , 27/12/2006 стр. 0564 - 0597 Официален вестник n° L 375 , 27/12/2006 стр. 0580 - 0613
 Правило No 124 на Икономическата комисия за Европа на Организацията на обединените нации (ИКЕ на ООН) — единни изисквания, отнасящи се до одобрението на колела за пътнически автомобили и техните ремаркета1. ОБХВАТНастоящото правило обхваща нови колела в качеството на заместващи и резервни части за превозни средства от категории М1, М1G, О1 и О2 [1].То не се прилага за колела, представляващи оригинално оборудване или колела — резервни части от производителя на превозното средство, както е определено в точки 2.3 и 2.4.1. То не е приложимо и за "специални колела", както са дефинирани в точка 2.5, които остават подлежащи на национално одобрение.Настоящото правило включва изисквания за производството и монтажа на автомобилни колела.2. ОПРЕДЕЛЕНИЯЗа целите на настоящото правило:2.1. "Колело" означава въртящ се, носещ натоварване елемент между гумата и оста. Колелото обикновено се състои от две основни части:а) джанта;б) диск на колелото.Джантата и дискът могат да бъдат неделими, постоянно свързани или отделими.2.1.1. "Дисково колело" означава постоянна комбинация на джанта и диск на колело.2.1.2. "Колело с разглобяема джанта" означава колело, което е конструирано и изработено по такъв начин, че разглобяемата джанта се прикрепва към диска на колелото.2.1.3. "Джанта" означава онази част на колелото, на която се монтира и която носи гумата.2.1.4. "Диск на колелото" означава онази част от колелото, която представлява носещия елемент между оста и джантата.2.2. "Тип на колелото" означава колело, което не се отличава по следните съществени характеристики:2.2.1. производител на колелото;2.2.2. означение на колелото или джантата (според ISO 3911:1998);2.2.3. материали на конструкцията и изработката;2.2.4. отвори за закрепване на колелото;2.2.5. максимална товароносимост;2.2.6. препоръчително максимално налягане при напомпване;2.2.7. производствен метод (заварено, изковано, излято, ...).2.3. "ОЕ колела" означава колела — оригинално оборудване, които са одобрени за монтаж на съответния модел


text: превозно средство от производителя на превозното средство през време на производството на превозното средство.2.4. "Резервни колела" означава колела, които са предназначени за подмяна на ОЕ колелата през време на експлоатационния живот на превозното средство. Резервните колела могат да принадлежат на една от следните категории:2.4.1. "Резервни колела от производителя на превозното средство" са колела, доставяни от производителя на превозното средство;2.4.2. "Идентични резервни колела" са колела, които се произвеждат при използване на същото производствено оборудване и материали като тези, използвани за резервните колела, доставяни от производителя на превозното средство. Те се отличават от резервните колела на производителя на превозното средство само по отсъствието на търговската марка и номера на продукта на производителя на превозното средство;2.4.3. "Резервни колела — копия" са колела, които са копия на резервните колела на производителя на превозното средство, но които се произвеждат от производител, който не е доставчик на производителя на превозното средство за конкретните колела. От гледна точка на конструкцията и дизайна (основни контури, размери, вдаденост на джантата, тип на материала, качеството и т.н.) и експлоатационния период те напълно съответстват на резервните колела от производителя на превозното средство;2.4.4. "Резервни колела по образец" са колела, произведени от производител, който не е доставчик на производителя на превозното средство за конкретния модел колело. От гледна точка на конструкцията и дизайна, вдаденост на джантата, означаване на джантата, диаметъра на окръжността, по която са разположени отворите за закрепване на колелото (PCD), диаметъра за монтаж на вентила, последните съответстват на тези за ОЕ колелото, но контурът на колелото, материалът и т.н. може да са различни;2.5. "Специални колела" означава колела, които не са ОЕ колела и които не удовлетворяват критериите за колела, посочени в точка 2.4. (например колела с различна широчина или диаметър на джантата).2.6. "Вдаденост" означава разстоянието от монтажната равнина на диска до осевата линия на джантата (тази величина може да бъде положителна, както е показано на фигура 1 по-долу, нула или отрицателна).2.7. "Динамичен радиус" означава динамичният радиус при натоварено положение, който се определя като теоретичната дължина на окръжността на въртене за най-голямата гума, използвана на колелото, според препоръките на производителя на колелото, разделена на 2π.2.8. "Международни стандарти за гуми и джанти" означава документите, отнасящи се до стандартизирането на колела, издавани от следните организации:а) Международна организация за стандартизация (ISO) [2];б) Европейска техническа организация за гуми и джанти (ETRTO): "Наръчник за стандарти" [3];в) Европейска техническа организация за гуми и джанти (ETRTO): "Инженерна информация за проектиране — остарели данни" [3];г) Асоциация за гуми и джанти (TRA): "Годишник" [4];д) Японска асоциация на производителите на автомобилни гуми (JATMA): "Годишник" [5];е) Австралийска асоциация за гуми и джанти (TRAA): "Наръчник за стандарти" [6];ж) Латиноамериканска асоциация за гуми и джанти (ALAPA): "Наръчник за технически правила" [7];з) Скандинавска организация за гуми и джанти (STRO): "Справочник" [8].Фигура 1Осева линияна джантатаДискДжантаВдаденост на джантата(спрямо равнината на закрепване, монтаж)Лицева плоскост за монтажЛегло за гайкатаДиаметър на лицевата плоскост за монтажДиаметър на окръжността, по която са разположени отворите за болтоветеДиаметър на централния отвор+++++ TIFF +++++2.9. "Техническа пукнатина" представлява разделяне в материала, което се простира на повече от 1 mm и което възниква през време на динамично изпитване


text: (не се вземат под внимание дефектите, възникващи по време на производствения процес).2.10. "Напречен контур на колелото" представлява ротационната профилна форма, образувана от вътрешния контур на колелото (виж приложение 10, фигура 1).2.11. "Означение на размера на гумата" означава означението, което показва широчината на номиналното сечение, номиналното аспектно отношение и конвенционалното число, което обозначава номиналния диаметър на джантата (тези термини се дефинират в Правило No 30).3. ЗАЯВЛЕНИЕ ЗА ОДОБРЕНИЕ3.1. Заявлението за типово одобрение на колело се подава от производителя или от негов надлежно упълномощен представител, като се придружава от:3.1.1. чертежи — в три екземпляра — достатъчно подробни, за да може да бъде идентифициран типът. Те също трябва да показват местоположението на знака за одобрение и означенията на колелото;3.1.2. техническо описание, което включва най-малко следните характеристики:3.1.2.1. категория на резервните колела — виж точки 2.4.2, 2.4.3 и 2.4.4;3.1.2.2. обозначен контур на джантата — изместване, вдаденост на джантата — подробности по закрепването на колелото;3.1.2.3. момент на затягане за гайките и болтовете;3.1.2.4. метод за фиксиране на балансиращите тежести;3.1.2.5. необходими принадлежности (например допълнителни монтажни елементи);3.1.2.6. справка за съответствие с международните стандарти;3.1.2.7. възможност за монтаж на безкамерни гуми;3.1.2.8. подходящи типове вентили;3.1.2.9. максимална товароспособност;3.1.2.10. максимално налягане при напомпване;3.1.2.11. подробности за материала на изработка, включително химически състав (виж приложение 4);3.1.2.12. обозначения за размера на гумата, специфицирани за оригиналното оборудване от производителя на превозното средство;3.1.3. документация съгласно точка 1 от приложение 10 към настоящото правило:- характеристики на превозното средство (приложение 10, точка 1.2.);- допълнителни характеристики (приложение 10, точка 1.3.);- подробности по инструкциите за монтаж (приложение 10, точка 1.4.);и- допълнителни изисквания (приложение 10, точка 2.);3.1.4. колела — образци, които са представителни за типа колела, необходими за провеждането на лабораторни изпитвания или изпитвателни протоколи, издадени от органа за типово одобрение.3.2. В случай на заявление за одобрение на идентично колело, заявителят трябва да убеди органа, одобряващ типа, че представеното колело е наистина "идентично резервно колело", както е дефинирано в точка 2.4.2.4. ОДОБРЕНИЕ4.1. Ако колелото, представено за одобрение в съответствие с точка 3 по-горе, удовлетворява изискванията, се издава типово одобрение на това колело.4.2. На всеки одобрен тип се присвоява номер на одобрението. Първите две негови цифри (понастоящем 00 — за правилото в неговата първоначална форма) показват серията изменения, която включва най-скорошните значителни технически изменения, направени в правилото към момента на издаване на одобрението. Една и съща страна по споразумението не може да присвои същия номер на друг тип задвижващ агрегат.4.3. На страните по Споразумението от 1958 г., прилагащи настоящото правило, се изпраща известие за одобрение или за удължаване на одобрение или за отказ за издаване на типово одобрение на задвижващ агрегат по настоящото правило посредством формуляр, съответстващ на образеца в приложение 1 от настоящото правило.4.4. Всяко колело, което отговаря на тип, одобрен по настоящото правило, трябва да носи, в допълнение към маркировките, предписани в точка 5, ясно четлив и неизтриваем международен знак за одобрение, състоящ се от:4.4.1. окръжност, ограждаща буквата "Е", следвана от отличителния номер на страната, която е издала одобрението (виж приложение 2) [9];4.4.2. номера на настоящото правило, следван от буквата "R", тире и номера на одобрението вдясно от окръжността, предписана в точка 4.2.;4.5.


text: Знакът за одобрение трябва да бъде ясен, четлив и незаличим.4.6. В приложение 2 към настоящото правило са дадени примери за подредбата на знака за одобрение.4.7. За провеждане на изпитванията могат да се използват съоръжения на производителя на колелата, при положение че органът за издаване на одобрението или определен негов представител наблюдава изпитванията.5. МАРКИРОВКИ НА КОЛЕЛАТА5.1. На колелото се отбелязва постоянно и незаличимо, както е указано по-долу, на място, избрано от производителя, но видимо, когато гумата е монтирана на колелото:5.1.1. името на производителя или търговска марка;5.1.2. означението на контура на колелото или джантата;5.1.2.1. това означение се съставя в съответствие с предписанието на един от международните стандарти за гуми и джанти и включва най-малко следното:- означение на размера на джантата, обхващащо:- номинален диаметър на джантата от обозначението на контура на джантата;- символа "х", ако джантата е от една част;- символа "–", ако джантата се състои от много части;- буквата "А", ако вдлъбнатината (кладенецът) на джантата е разположена асимерично (незадължително);- буквата "S", ако вдлъбнатината (кладенецът) на джантата е разположена симерично (незадължително);5.1.3. вдадеността на колелото;5.1.4. датата на производство (най-малко месецът и годината);5.1.5. номенклатурният номер на колелото/джантата.5.2. В приложение 3 към настоящото правило е даден пример за подредбата на маркировките на колелото.6. ОБЩИ ИЗИСКВАНИЯ6.1. Контурът на джантата трябва да отговаря на международния стандарт, специфициран от производителя на колела.6.2. Контурът на джантата трябва да гарантира правилния монтаж на гумите и вентилите.6.2.1. Колела, проектирани за използване с безкамерни гуми, трябва да осигуряват задържане на въздуха.6.3. Материалите, използвани за направата на колелото, се анализират в съответствие с приложение 4.6.4. В случай на идентично резервно колело, както е дефинирано в точка 2.4.2, няма изискване за физическо изпитване, както е посочено в точка 6.5, или за проверка като принадлежност към превозно средство, както е указано в точка 2 от приложение 10 към настоящото правило.6.5. Резервните колела копия и резервните колела по образец трябва да удовлетворяват следните изпитвания:6.5.1. Стоманени колела6.5.1.1. Дискови колелаа) изпитване на огъване при въртене, както е посочено в приложение 6;б) изпитване на въртене, както е посочено в приложение 7.6.5.2. Колела от алуминиева сплав6.5.2.1. Колела от една часта) изпитване за корозия, както е посочено в приложение 5. Ако процесът в производствената линия винаги е един и същ, се изпълнява само едно представително изпитване;б) изпитване на огъване при въртене, както е посочено в приложение 6;в) изпитване на въртене, както е посочено в приложение 7;г) изпитване на удар, както е посочено в приложение 8.6.5.2.2. Колела с разглобяема джантаа) изпитване за корозия, както е посочено в приложение 5;б) изпитване на огъване при въртене, както е посочено в приложение 6;в) изпитване на въртене, както е посочено в приложение 7;г) изпитване на удар (динамично въздействие), както е посочено в приложение 8.д) изпитване при променлив момент, както е посочено в приложение 9.6.5.3. Колела от магнезиева сплав6.5.3.1. Колела от една часта) изпитване за корозия, както е посочено в приложение 5;б) изпитване на огъване при въртене, както е посочено в приложение 6;в) изпитване на въртене, както е посочено в приложение 7;г) изпитване на удар, както е посочено в приложение 8.6.5.3.2. Колела с разглобяема джантаа) изпитване за корозия,


text: както е посочено в приложение 5;б) изпитване на огъване при въртене, както е посочено в приложение 6;в) изпитване на въртене, както е посочено в приложение 7;г) изпитване на удар, както е посочено в приложение 8;д) изпитване при променлив момент, както е посочено в приложение 9.6.6. Когато производител на колела подаде заявление за типово одобрение на ред колела, не се счита за необходимо да се изпълняват всички изпитвания на всеки тип колела в реда. Може да се направи селекция на най-тежкия случай по избор на органа за типово одобрение или определената техническа служба (виж точка 4 от приложение 6 към настоящото правило).6.7. Резервните колела по образец трябва да удовлетворяват следните изисквания за гарантиране правилния им монтаж на превозното средство:6.7.1. номиналният диаметър на джантата, номиналната широчина на джантата и номиналната вдаденост на одобрени от ИКЕ колела са същите като при резервното колело на производителя;6.7.2. колелата са подходящи за гуми с обозначени размери, каквито са били специфицирани първоначално от производителя за конкретния разглеждан модел;6.7.3. проверките и документацията, отнасящи се до комплекса колело/превозно средство, са описани в приложение 10.7. ПРОМЕНИ И ПРОДЪЛЖАВАНЕ НА ОДОБРЕНИЕТО ЗА КОЛЕЛО7.1. Всяка промяна на типа колело се съобщава на административния орган, който е одобрил типа на задвижващия агрегат. Органът тогава може или:7.1.1. да приеме, че не е вероятно направените промени да имат забележим отрицателен ефект и че във всеки случай типът колело все още изпълнява изискванията, или7.1.2. да поиска следващ изпитвателен протокол от техническата служба, отговорна за провеждане на изпитването.7.2. Потвърждението за одобрение или отказът на одобрение, специфициращи промените, се съобщават посредством процедурата, посочена в точка 4.3 по-горе, на страните по споразумението, които прилагат настоящото правило.7.3. Компетентният орган, който издава продължение на одобрението, присвоява сериен номер на всеки формуляр за известяване, съставен за това удължаване.8. СЪОТВЕТСТВИЕ НА ПРОДУКЦИЯТА8.1. Процедурите по съответствието на продукцията съответстват на тези, посочени в приложение 2 към споразумението (Е/ЕСЕ/324 – Е/ЕСЕ/TRANS/505/Rev.2).8.2. Органът, който е издал типовото одобрение, може да проверява по всяко време с цел удостоверяване тяхната правилност методите за контрол на съответствието на продукцията, прилагани във всяко едно производствено предприятие. Нормалната честота на тези проверки е един път на всеки две години.9. САНКЦИИ ПРИ НЕСЪОТВЕТСТВИЕ НА ПРОДУКЦИЯТА9.1. Даденото типово одобрение на колело в съответствие с настоящото правило може да бъде оттеглено, ако изискванията, посочени по-горе, не се удовлетворяват, или ако колело, което носи знака за одобрение, не съответства на одобрения тип.9.2. Ако договаряща се страна по споразумението, която прилага настоящото правило, оттегли одобрение, което тя е издала преди това, тя незабавно уведомява за своето действие другите договарящи се страни, които прилагат настоящото правило, посредством формуляр за съобщение, съответстващ на модела в приложение 1 към настоящото правило.10. ПЪЛНО ПРЕУСТАНОВЯВАНЕ НА ПРОИЗВОДСТВОТОАко притежателят на одобрението напълно спре производството на колело, одобрено в съответствие с настоящото правило, той следва да съобщи за това на органа, който е издал одобрението. При получаване на съответното известие, тази инстанция от своя страна информира другите страни, които прилагат настоящото правило, посредством формуляр за съобщение, който съответства на модела в приложение 1 към настоящото правило.11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВОРНИ


text: ЗА ПРОВЕЖДАНЕ НА ИЗПИТВАНИЯ ЗА ОДОБРЯВАНЕ И НА АДМИНИСТРАТИВНИТЕ ОТДЕЛИДоговарящите се страни по споразумението, които прилагат настоящото правило, съобщават на Секретариата на Организацията на обединените нации имената и адресите на техническите служби, отговорни за провеждане на изпитвания за одобряване и на административните отдели, които издават одобренията и на които следва да се изпращат формулярите, удостоверяващи издаването, удължаването, отказа или оттеглянето на одобрения, издавани в други страни.[1] Категориите М и О, както са дефинирани в приложение 7 към Консолидираната резолюция за постройката на превозни средства (R.E.3)(документ TRANS/WP.29/78/Rev.1/Amend.2).[2] Стандартите за гуми могат да бъдат получени от следните адреси:ISO, 1, rue de Varembé, Case postale 56, CH-1211 Genève 20 — Switzerland.[3] ETRTO, 32 Av. Brugmann — Bte 2, B-1060 Brussels, Belgium.[4] TRA, 175 Montrose West Avenue, Suite 150, Copley, Ohio, 44321 USA.[5] JATMA, No 33 MORI BLDG. 8th Floor 3-8-21, Toranomon Minato-Ku, Tokio 105-0001, Japan.[6] TRAA, Suite 1, Hawthorn House, 795 Glenferrie Road, Hawthorn, Victoria, 3122 Australia.[7] ALAPA, Avenida Paulista 244-12o Andar, CEP, 01310 Sao Paulo, SP Brazil.[8] STRO, Älggatan 48 A, Nb, S-216 15 Malmö, Sweden.[9] 1 — за Германия, 2 — за Франция, 3 — за Италия, 4 — за Нидерландия, 5 — за Швеция, 6 — за Белгия, 7 — за Унгария, 8 — за Чешката република, 9 — за Испания, 10 — за Югославия, 11 — за Обединеното кралство, 12 — за Австрия, 13 — за Люксембург, 14 — за Швейцария, 15 — (свободно), 16 — за Норвегия, 17 — за Финландия, 18 — за Дания, 19 — за Румъния, 20 — за Полша, 21 — за Португалия, 22 — за Руската федерация, 23 — за Гърция, 24 — за Ирландия, 25 — за Хърватия, 26 — за Словения, 27 — за Словакия, 28 — за Беларус, 29 — за Естония, 30 — (свободно), 31 — за Босна и Херцеговина, 32 — за Латвия, 33 — (свободно), 34 — за България, 35 — (свободно), 36 — за Литва, 37 — за Турция, 38 — (свободно), 39 — за Азербайджан, 40 — за Бившата югославска република Македония, 41 — (свободно), 42 — за Европейската общност (одобренията се издават от нейните държави-членки, като се използва техният съответен ИКЕ символ), 43 — за Япония, 44 — (свободно), 45 — за Австралия, 46 — за Украйна, 47 — за Южна Африка, 48 — за Нова Зеландия, 49 — за Кипър, 50 — за Малта, 51 — за Република Корея. Следващите номера ще бъдат присвоявани на други страни, в хронологичния ред, по който те ратифицират или се присъединяват към споразумението, отнасящо се до приемане на единни технически предписания за колесни превозни средства, оборудване и части, които могат да бъдат монтирани и/или използвани на колесни превозни средства и условията за взаимно (реципрочно) признаване на одобрения, издадени на основата на тези предписания, като така присвоените номера се съобщават от генералния секретар на Организацията на обединените нации на договарящите страни по споразумението.--------------------------------------------------ПРИЛОЖЕНИЕ 1СЪОБЩЕНИЕ(Максимален формат: А4 (297 × 210 mm)[1]Издадено от: | Име на администрацията: ... ... ... |+++++ TIFF +++++относно [2]: | ОДОБРЕНИЕТО ИЗДАДЕНО ОДОБРЕНИЕТО ПРОДЪЛЖЕНО ОДОБРЕНИЕТО


text: ОТКАЗАНО ОДОБРЕНИЕТО ОТТЕГЛЕНО (ОТНЕТО) ПРОИЗВОДСТВОТО НАПЪЛНО ПРЕУСТАНОВЕНО |на задвижващ агрегат в съответствие с Правило No 85Одобрение No... Продължение No...1. Производител на колелото: ...2. Означение на типа на колелото: ...2.1. Категория на резервните колела: ...2.2. Материал на конструкцията: ...2.3. Метод на производство: ...2.4. Означение на контура на джантата: ...2.5. Вдаденост на колелото: ...2.6. Закрепване на колелото: ...2.7. Максимална товароспособност: ...3. Адрес на производителя: ...4. Ако е приложимо, име и адрес на представителя на производителя: ...5. Дата, на която колелото е предоставено за изпитвания за типово одобрение: ...6. Техническа служба, отговорна за провеждане на изпитването за типово одобрение: ...7. Дата на изпитвателния протокол, издаден от техническата служба: ...8. Номер на изпитвателния протокол, издаден от техническата служба: ...9. Забележки: ....10. Одобрение дадено/отказано/удължено/отнето [3]: ...11. Причина/и за удължението (ако е приложимо): ...12. Място: ...13. Дата: ....14. Подпис/име: ...15. Приложен е списък на документите, съдържащи се в папката на одобрението, заведена при компетентния орган, който е издал одобрението, като копие може да бъде получено по заявка.[1] Отличителен номер на страната, издаваща одобрението.[2] Ненужното се зачерква[3] Ненужното се зачерква.--------------------------------------------------ПРИЛОЖЕНИЕ 2ПОДРЕДБА НА ЗНАКА ЗА ОДОБРЕНИЕ+++++ TIFF +++++Колело, носещо горния знак за одобрение, представлява колело, което е било одобрено в Италия (Е3) под номер на одобрението 001148.Първите две цифри от номера на одобрението показват, че одобрението е издадено в съответствие с Правило No ХУ в неговата оригинална форма.Маркировката на знака за одобрение, номерът на правилото и номерът на одобрението могат да са на разстояние един от друг при спазване на последователността им.--------------------------------------------------ПРИЛОЖЕНИЕ 3ПОДРЕДБА НА МАРКИРОВКИТЕ НА КОЛЕЛОТОПример на маркировки, които се поставят на колело в изпълнение на изискванията на настоящото правило:ABCDE | 5 1⁄2 J × 14 FH | 36 | 01 99 | ab123 |Този пример на маркировка определя колело, което:- е произведено от ABCDE;- притежава означение на контура на джантата (51⁄2 J);- е с конструкция, състояща се от една част (елемент) (х);- има код за номиналния диаметър на джантата (14);- е с несиметрично разположение на вдлъбнатината на джантата (без означение);- е с плоска конфигурация на гърбицата (издатината) в областта на контакт на ръба на безкамерната гума с джантата, само от една страна (FH): незадължителна маркировка;- има вдаденост от 36 mm;- е произведено през месец януари 1999 г. (0199);- е с номенклатурен номер на производителя (номер на прадукта) ab123.Означението на джантата включва в следния ред: означението на контура на джантата, конструкцията, кода на номиналния диаметър на джантата, разположението на вдлъбнатината и конфигурацията на леглото на ръба на гумата, както е в примера 51⁄2 J × 14 FH. Позволено е също редът за първите три елемента да се обърне, както е в този пример: 14 ×1⁄2 J FH.Маркировките за вдадеността на колелото, датата на производство и името на производителя могат да бъдат разположени на разстояние от означението на джантата.--------------------------------------------------ПРИЛОЖЕНИЕ 4ИЗПИТВАНЕ НА МАТЕРИАЛИТЕОсъществява се и се протоколира следният металургичен анализ:Материал | Изпитвания |Алуминиева сплав | a, в, д |Магнезиева сплав | a, в, д |Стомана | a, б, г |а) Химически анализ на изходния материал.б) Проверка на следните механични характеристики (Rp0,2, Rm, и A), отнасящи се до материалите:- процентно


text: удължаване след счупване (А): постоянно удължаване на размерната дължина след фрактура (Lu – L0), изразена като процент от първоначалната дължина (L0),където:първоначална размерна дължина (L0) на образеца : размерната дължина на образеца преди прилагането на сила,окончателна размерна дължина (Lu) на образеца : размерната дължина след счупване на изпитвания образец;- изпитвателна якост, непропорционално удължение (Rp): натоварване, при което непропорционалното удължение е равно на зададен процент от размерната дължина (Lе) на уреда за изпитване на опън. Използваният символ е последван от наставка, която определя предписания процент от размерната дължина на уреда за изпитване на опън, например: Rp0,2,- якост на опън (Rm): натоварване, съответстващо на максималната сила (Fm).в) Проверка на механичните характеристики (Rp0,2, Rm, и A) на изпитвателни образци, взети от централната част и от диска до преходната зона към джантата или от зоната, където е възникнала неизправност, ако има такава.г) Анализ на металургични дефекти и на структурата на суровината (изходния материал).д) Анализ на металургични дефекти и на структурата на изпитвателните образци, взети от централната част и от диска до преходната зона към джантата или от зоната, където е възникнала неизправност, ако има такава.--------------------------------------------------ПРИЛОЖЕНИЕ 5ИЗПИТВАНЕ НА КОРОЗОУСТОЙЧИВОСТТА1. Провежда се тест със солен спрей в съответствие с ISO 9227 в продължение на 384 часа.1.1. Подготовка на образцитеОбразец с повърхностна обработка, взет от производсвото, се подлага на нараняващи въздействия като кръстообразно гравиране и удар от камък (ISO 565), за да се възпроизведат увреждащите ситуации през време на нормалното използване на превозното средство (уврежданията трябва да са в областта на фланеца на джантата и вътре в колелото).1.2. Ход на изпитванетоПовърхностнообработеният образец преминава през изпитването със солен спрей, където образецът и всички компоненти, с които нормално е в съприкосновение, се поставят в изправено положение в изпитвателното оборудване за солено пръскане. Колелото се завърта на 90° всеки 48 часа.1.3. ОценкаОценява се ефектът на определени мерки, които могат да повлияят на корозията (капаци, винтове, цинкови или кадмиеви шини, изолиращи покрития от сплави и т.н.).Изпитвателната документация включва фотографии, показващи основните корозионни точки, които се измиват механично, за да се покажат механичните дефекти.Не трябва да има някаква значителна корозия след изпитване с продължителност 192 часа. След 384 часа функционалността на колелото, закрепващите елементи и леглото на джантата за ръба на гумата не трябва да са засегнати неблагоприятно от корозия. Това се потвърждава чрез теста за огъване при въртене, както е посочено в приложение 6, или чрез изпитване на въртене според приложение 7, в зависимост от местоположението на корозията.--------------------------------------------------ПРИЛОЖЕНИЕ 6ИЗПИТВАНЕ НА ОГЪВАНЕ ПРИ ВЪРТЕНЕ1. ОПИСАНИЕ НА ИЗПИТВАНЕТОПрез време на изпитването на огъване при въртене се симулират страничните сили, действащи на колелото при движение по крива. Изпитват се четири образеца колела — два при 50 % и два при 75 % от максималната странично действаща сила. Джантата на колелото се закрепва неподвижно към изпитвателния стенд и се прилага огъващ момент (Мb) в областта на монтиране към главината (например чрез натоварващо рамо с фланец, който има същия диаметър на окръжността, по която са разположени закрепващите отвори, както превозното средство, за което е предназначено колелото). Колела от лека сплав се закрепват, като се използва вътрешният фланец


text: на джантата чрез два полукръгли фланеца.Ако се използват други закрепващи устройства, е необходимо да се докаже тяхната еквивалентност.Болтовете или закрепващите гайки се затягат до момента, указан от производителя на превозното средство, и се подтягат след около 10000 цикъла.2. ФОРМУЛИ ЗА ИЗЧИСЛЯВАНЕ НА ОГЪВАЩИЯ МОМЕНТАвтомобили и превозни средства с повишена проходимост: Mbmax = S × Fv(μ × rdyn + d),където:Mbmax = максимален отправен огъващ момент [Nm];Fv = максимална товароспособност на колелото [N];rdyn = динамичен радиус за най-голямата препоръчана гума за колелото [m];d = вдаденост (m);μ = коефициент на триене;S = коефициент на безопасност.3. Изпитването се провежда при две процентни стойности (90 % и 75 %) от максималния момент и при съблюдаване на следните величини:Коефициент на триене | 0,9 |Коефициент на безопасност | 2,0 |Номинален брой цикли за минута | Броят на циклите в минута може да бъде максималният възможен, но трябва да остава извън резонансната честота на изпитвателната постановка. || Алуминий/Магнезий | Стомана |Категория на превозното средство | M1 и M1G | O1 и O2 | M1 и M1G | O1 и O2 |Минимален брой цикли при 75 % от Mbmax | 2,0 × 105 | 0,66 × 105 | 6,0 × 104 | 2,0 × 104 |Минимален брой цикли при 50 % от Mbmax | 1,8 × 106 | 0,69 × 106 | 6,0 × 105 | 2,3 × 105 |Граници за приемане | Изместване, по-малко от 10 % и по-голямо от изместването, измерено след приблизително 10000 оборота. |Технически пукнатини не се приемат. | — |Позволена загуба на затягащия момент, приложен първоначално към гайките и болтовете за закрепване на колелото (разхлабване) [1] | Максимално 30 % |4. ИЗПИТВАТЕЛЕН ГРАФИК ЗА РЕД ТИПОВЕ КОЛЕЛАКолела от един и същ тип (точка 2.2.), но с различни стойности за вдатината могат да бъдат групирани, като се използва най-високата стойност на изпитвателния огъващ момент в съответствие със следващото изпитвателно разписание. Версии на колела, които имат по-голям централен отвор, се включват в изпитването. В случай на неиздържане на изпитването се тестват следващи образци.Необходими изпитвания:Брой колела за изпитване | Изпитване на огъване при въртене |Кратко изпитване | Продължително изпитване |Минимум PCD | 1 | 1 |Максимум PCD | 1 | 1 |Ако е само един PCD | 2 | 2 |Вариации на вдадеността до 2 mm | — | — |От 2 mm до 5 mm | 1 | — |> 5 mm | 1 | 1 |Изпитвания, които трябва да се направят, ако максималното позволено натоварване на колелото впоследствие нараства.Ако резултиращият изпитвателен момент на огъване се увеличава до 10 % максимум | 1 | 1 |Кратко изпитване = изпитване на огъване при въртене със 75 % от Mbmax(изчислено за максималното натоварване на колелото)Продължително изпитване = изпитване на огъване при въртене със 50 % от MbmaxАко изпитвателният момент е увеличен повече от 10 % при сравнение с първото одобрение, цялата изпитвателна програма следва да се повтори.Статично колело"М" извън балансНеподвижна маса+++++ TIFF +++++[1] Загубата на затягащ момент на фиксиращите елементи на колелото се проверява чрез повторно затягане, а не чрез измерване на момента при отвиване на крепителните елементи.--------------------------------------------------ПРИЛОЖЕНИЕ


text: 7ИЗПИТВАНЕ ПРИ ВЪРТЕНЕ1. ОПИСАНИЕ НА ИЗПИТВАНЕТОПри изпитването при въртене натоварването върху колелото през време на движение в права посока се симулира чрез изпитване на колело, което се търкаля срещу барабан с минимален външен диаметър от 1,7 m за случая на изпитването с външно въртене, или минимален вътрешен диаметър, равен на динамичния радиус на гумата, разделен с 0,4, за случая на изпитване с вътрешно въртене.2. ФОРМУЛИ ЗА ИЗЧИСЛЯВАНЕ НА ИЗПИТВАТЕЛНОТО НАТОВАРВАНЕВсички видове превозни средства | FP = S × FV |Fp = Изпитвателен товар [N];Fv = Максимална товароспособност на колелото[N]S = Коефициент на сигурност3. ПРОЦЕДУРА НА ИЗПИТВАНЕ И ИЗИСКВАНИЯИзпитванията се осъществяват на основата на следните спецификации:| M1 и M1G | O1 и O2 |Посока на въртене | Направо |Коефициент на безопасност — S | 2,5 2,25 [1] | 2,0 |Гуми | Вземат се от нормално (серийно) производство и, ако е възможно, с най-голямата номинална широчина на сечението, препоръчана за колелото |Скорост на изпитване в km/h | Максималната, позволена от гумата, дадена от скоростния индекс, обикновено 60—100 km/h. |Еквивалентно разстояние на въртене | 2000 km 1000 km [1] | 2000 km 1000 km [1] |Нормална употреба: | | налягане при изпитването с въртене |До | 160 kРа | 280 kРа |Повече от | 160 kРа | min. 400 kРа || |Граници за приемане | Технически пукнатини и/или изпускане на въздух не се приемат |Позволена загуба на затягащия момент, приложен първоначално към гайките и болтовете за закрепване на колелото (разхлабване) [2] | ≤ 30 % |ГумаКолелоЗадвижван барабанРадиално натоварванеЗадвижван барабанРадиално натоварванеГумаКолело+++++ TIFF +++++[1] За колела със стоманени дискове за пътнически автомобили.[2] Загубата на затягащ момент на фиксиращите елементи на колелото се проверява чрез повторно затягане, а не чрез измерване на момента при отвиване на крепителните елементи.--------------------------------------------------ПРИЛОЖЕНИЕ 8ИЗПИТВАНЕ НА УДАР1. ОПИСАНИЕ НА ИЗПИТВАНЕТОПроверява се здравината на колелото по отношение на повреди по ръбовете и други критични точки, когато колелото удря препятствие. За да се покаже достатъчното съпротивление на повреди, е необходимо да се изпълни изпитването на удар в съответствие с приложение 8 — допълнение 1.2. ФОРМУЛИ ЗА ИЗЧИСЛЯВАНЕ НА ИЗПИТВАТЕЛНОТО НАТОВАРВАНЕD = 0,6 · FV/g + 180 [kg]D = стойност на падащата маса [kg]Fv = максимална товароспособност на колелото [N]g = ускорение в резултат на гравитацията m/s23. ПРОЦЕДУРА НА ИЗПИТВАНЕ И ИЗИСКВАНИЯ| M1 и M1G |Процедура и изисквания | В съответствие с приложение 8 — допълнение 1 |Налягане в гумата | Налягането в гумата, препоръчано от производителя на гумата на базата на индекса на натоварването, и максималната скорост на превозното средство, но най-малко 200 кРа. |Гуми | Гумите се вземат от нормално (серийно) производство с минималната номинална широчина на сечението и минималната дължина на окръжността на въртене от диапазона гуми, препоръчани за конкретното колело. |Критерии за приемане | Изпитването следва да се счита за удовлетворително, ако не е налице никакво видимо увреждане, проникващо през повърхността на колелото, и ако една минута след приключване на изпитването не се наблюдава никаква загуба на налягане на напомпания въздух в гумата. Приемат се фрактури и вдлъбнатини, причинени от прекия контакт с падащата тежест. Ако в случай на колела с


text: разглобяеми джанти или други елементи, които могат да се снемат, се наблюдават откази на резбови скрепителни елементи в близост до спицовите или вентилационни отвори, колелото се счита, че не е преминало изпитването. |Брой образци за изпитване | Един образец за всяко местоположение на удара. |Местоположения на удара | Един удар в областта на връзката между спиците и джантата и още един в областта между две спици, много близо до отвора за вентила. Ако е възможно, направлението на удара не трябва да съвпада с радиалната линия между отвор за закрепване и центъра на колелото. |4. ИЗПИТВАТЕЛНО РАЗПИСАНИЕ ЗА ДИАПАЗОН ОТ ТИПОВЕ КОЛЕЛАНеобходими изпитвания:Колела за изпитване | Изпитване на удар |Минимум PCD на фиксиращите отвори | Едно за всяко местоположение на удара |Максимум PCD на фиксиращите отвори | Едно за всяко местоположение на удара |--------------------------------------------------ПРИЛОЖЕНИЕ 8Допълнение 1ПЪТНИЧЕСКИ АВТОМОБИЛИ — КОЛЕЛА ОТ ЛЕКИ СПЛАВИ — ИЗПИТВАНЕ НА УДАР1. ОБХВАТТова приложение специфицира процедура за лабораторно изпитване, при което се прави оценка на свойствата на колела, произведени изцяло или частично от лека сплав, да издържат странично ударно съприкосновение с бордюр. То е предназначено за приложение при пътнически автомобили с цел наблюдение и/или контрол на качеството на колелата.2. ОБОРУДВАНЕ ЗА ИЗПИТВАНЕТО2.1. Нови колела, напълно обработени, представителни за колелата, предназначени за приложение при пътнически автомобили, с монтирана гума.2.2. Машина за изпитване с ударно натоварване с вертикално действащо ударно устройство, което има лицева ударна част широка най-малко 125 mm и дълга най-малко 375 mm и със скосени остри ръбове, в съответствие с фигура 1. Падащата маса, D, изразена в килограми с толеранс ± 2 %, се определя по следния начин:D = 0,6 × F/g + 180kgкъдето Fv/g е максималното статично натоварване на колелото, както е специфицирано от производителя на колела и/или производителя на превозното средство, изразено в килограми.2.3. Маса от 1000 kg.3. КАЛИБРИРАНЕНеобходимо е да се осигури, посредством изпитвателен калибриращ адаптер, масата от 1000 kg (виж точка 2.3), приложена вертикално към центъра на закрепването на колелото, както е показано на фигура 2, да причинява отклонение от 7,5 mm ± 0,75 mm, измерено в центъра на гредата.4. ПРОЦЕДУРА НА ИЗПИТВАНЕ4.1. Изпитваното колело и гума (точка 2.1) се монтират в изпитващата машина (точка 2.2), нагласена така, че ударното натоварване се прилага върху фланеца на джантата на колелото. Колелото се монтира с наклон на оста му спрямо вертикалата от 13° ± 1°, като най-високата му точка се подлага на въздействието на ударното устройство.Гумата, монтирана на изпитваното колело, е радиалната гума с най-малката широчина на номиналното сечение, предназначена за използване на това колело. Налягането на напомпване е това, специфицирано от производителя на превозното средство или, при отсъствие на такава спецификация, то е 200 кРа.Температурата на околна среда на изпитването трябва да остава в границите от 10 °С до 30 °С през време на цялото изпитване.4.2. Необходимо е да се осигури колелото да бъде монтирано на закрепващия възел на главината с такива монтажни елементи, които по размери представят монтажните елементи, използвани на превозното средство. Закрепващите елементи се затягат ръчно до определената стойност или по метод, препоръчан от производителя на колелото или превозното средство.Тъй


text: като конструкцията на централните части на колелата може да варира, се изпитват достатъчен брой места по обиколката на окръжността на джантата на колелото, за да се получи добра преценка за целостта на централните елементи. При всяко изпитване се използва ново колело.В случай, когато изпитването е върху спица, тази спица се избира да е в най-голяма близост до отвора за болта.4.3. Осигурява се ударното устройство да е над гумата и да застъпва фланеца на джантата с 25 mm ± 1 mm. Ударното устройство се повдига на височина 230 mm ± 2 mm над най-високата част на фланеца на джантата и се пуска да падне.5. КРИТЕРИИ ЗА НЕУСПЕХ НА ИЗПИТВАНЕТОСчита се, че колелото не е преминало изпитването, ако е налице някое от следните условия:а) видима/и фрактура/и прониква/т през част от централния елемент на сглобеното колело;б) централният елемент се отделя от джантата;в) гумата загубва цялото си налягане на въздуха в рамките на една минута.Не се смята че колелото не е издържало изпитването, ако има деформации по сглобеното колело или фрактури в областта от джантата, ударена от лицевата плоча на ударното устройство.Забележка: Гумите и колелата, използвани при изпитванията, не следва да се използват след това на превозно средство.+++++ TIFF +++++Ударно устройствоОстър ръб — скосен+++++ TIFF +++++Размери в милиметри1000 kg калибриращ товарКалибриращ адаптерАдаптер за главината на колелотоСтоманена греда7,5 mm 0,75 mmВертикално отклонение, измерено от основатаНагласява се за 13°13° преди калибровката4 подложки от естествена гума (или еквивалент)Твърдост: 50 по ШорДиаметър: 51 mmВисочина без натоварване (без натиск): 27 mm+++++ TIFF +++++Размери в милиметри--------------------------------------------------ПРИЛОЖЕНИЕ 9ИЗПИТВАНЕ С ПРОМЕНЛИВ МОМЕНТ1. ОПИСАНИЕ НА ИЗПИТВАНЕТОПри изпитването с променлив момент се симулира моментът, действащ върху колелото през време на спиране и ускоряване. Колелата образци се изпитват за всяка процентна стойност (50 % и 75 %) от максималния изчислен момент. Всеки фланец на колело се закрепва неподвижно към изпитвателната маса и се натоварва с променлив момент от ± МТ, приложен през контактна област, например спирачен диск или през други елементи.2. ФОРМУЛА ЗА ИЗЧИСЛЯВАНЕ НА ИЗПИТВАТЕЛНИЯ МОМЕНТM= S × F× rdynкъдетоМТ = изпитвателен момент [Nm];S = коефициент на безопасност;Fv = максимална товароспособност на колелото [N];rdyn = динамичен радиус [m].Изпитванията се провеждат на основата на следните параметри:Коефициент на безопасност S | 1,0 |Минимален брой цикли при ± 90 % от МТ | 2 × 105 |Минимален брой цикли при ± 45 % от МТ | 2 × 106 |Критерии за приемане | Не се допускат технически пукнатини |Допустима загуба на първоначалния момент, приложен към закрепващите гайки и шайби за закрепване на колелото [1] | 30 % |[1] Загубата на затягащ момент на фиксиращите елементи на колелото се проверява чрез повторно затягане, а не чрез измерване на момента при отвиване на крепителните елементи.--------------------------------------------------ПРИЛОЖЕНИЕ 10ПРОВЕРКИ НА КОМПЛЕКТОВКАТА НА ПРЕВОЗНОТО СРЕДСТВО И ДОКУМЕНТАЦИЯТА1. ЗАЯВЛЕНИЕ И ИНФОРМАЦИЯ ЗА МОНТАЖАНа органа за типово одобрение се предоставя копие от следната информация, която се предоставя и на потребителя заедно с колелото.1.1. Характеристики на колелото:Номер на одобрението на ИКЕ, тип и вариант на колелото, международно означение на джантата (например 15 H2 × 5 1⁄2 J) и вдаденост.1.2. Характеристики на превозното средство:Производител на превозното средство,


text: име на модела на превозното средство и описание, мощност на превозното средство и VIN ред, включващ най-малко WMI, VDS и първата цифра от VIS, описваща годината на модела (виж също така ISO 3779-1983).1.3. Допълнителни характеристики: специфицират се всякакви конкретни изисквания, специални монтажни елементи и т.н., когато се използват резервни колела на производителя, или специфични изисквания за колело с одобрение на ИКЕ.1.4. Детайли към инструкцията за монтаж: препоръки и мерки за безопасност при монтажа на колелото;използване на всякакви допълнителни или резервни закрепващи компоненти за колелото, например по-дълги болтове или гайки при колела от сплав; момент на затягане при монтажа на колелото;насочване на вниманието към важността на този аспект и необходимостта от предпочитаемото използване на калибриран динамометричен ключ; инструкция, отнасяща се до необходимостта от дозатягане закрепването на колелото след пробег от 50 km; насочваща информация за използването и монтажа на капаци, ако е необходимо.1.5. Пример за възможна структура на заявлението и информационната таблица за монтажа.Характеристики на колелото (задължителни полета с удебелен шрифт)Номер на одобрението на ИКЕ | Тип на колелото | Размер | Вдаденост | Pcd | Монтажни отвори [1] |XY R-I 0001148 | 6014 | 6Jx14H2 | 38 mm | 98 mm | 4 |Вариант на колелото | Местоположение на контролния вентил | Маркировка на колелото | Маркировка на централния пръстен | Диаметър на централния отвор | Максимален товар на колелото |А | Да | 98-38 | 120-98 | 58,1 mm | 5500 |Характеристики на превозното средствоПроизводители на превозното средство | Наименование на модела на превозното средство | Тип на превозното средство | Мощност в kW | Идентификация (VIN) |FIAT | ALFA ROMEO 145/146 | ALFA ROMEO 930 | 66-95 | WMI | VDS | Година/и |1 C9 | Y817H3 | 4 |Допълнителни характеристикиНомер за справка | Характеристика |1/ | Сферични монтажни болтове |2. ДОПЪЛНИТЕЛНИ ИЗИСКВАНИЯ2.1. Проверка на дебелината на профила на колелотоКонструкцията на вътрешния контур на колелото (виж фигура 1) трябва да осигури достатъчно пространство за компонентите на спирачната система, окачването и кормилното управление на превозното средство.В случая, когато вътрешният контур на колелото е извън вътрешния контур на заместителното колело на производителя на превозното средство, не е необходимо да се прави проверка.Когато вътрешният контур на колелото е вътре във вътрешния контур на заместителното колело на производителя на превозното средство, се прави проверка за работните междини по отношение на компонентите на спирачната система, окачването и кормилното управление на превозното средство, както и други елементи с общо предназначение под корпуса, като се вземе предвид и ефекта от балансовите тежести върху колелото.Като правило е необходимо да се удовлетворяват следните критерии:минимална междина за елементи на спирачната система (в най-лошия случай, например, с нови спирачни накладки): 3 mm [2];минимална междина за елементи на окачването (например горно и долно рамо на окачването): 4 mm;минимална междина за елементи на кормилната уредба (например щанга и шарнири): 4 mm;минимална междина между балансните тежести и други компоненти на превозното средство: 2 mm.Проверката може да бъде извършена статично и динамично. Ако различните отстояния на резервното колело на производителя на превозното средство са по-малки от тези, дадени по-горе, то тези могат да


text: бъдат приети.2.2. Проверка на вентилационните отвориЕдно одобрено колело не следва да намалява ефективността на спирачките в сравнение със заместващото колело на производителя. Пренасянето на топлина от спирачките към стоманени колела се счита за по-тежко от случая с колела от леки сплави. В случая, когато заместителното колело на производителя е проектирано за определен тип циркулация на въздуха от спирачката към вентилационните отвори на колелото (например чрез използване на ефекта "вятърна мелница") или когато площта на вентилационните отвори в заместващо колело по образец е по-малка от съответната площ при заместващото колело на производителя на превозното средство, се прави сравнително изпитване, за да се оцени ефективността на спирачката.Това изпитване следва изискванията на точка 1.5 от приложение 4 към Правило No 13 — Процедура на изпитването с разсейване на температурата при многократно задействане на спирачката. Критерият е температурата на спирачката. Максималната измерена температура (на диск, барабан) при използването на резервното колело на производителя на превозното средство не трябва да бъде надвишена от температурата на колелото, което подлежи на одобрение.Необходимо е да се вземат под внимание всякакви капаци, които нормално се монтират на колелото.2.3. Монтаж на колелотоПрепоръчва се да се използват монтажните крепежни елементи за резервното колело на производителя на превозното средство. Монтажът на резервни колела по образец трябва да е възможен с помощта на специални крепежни елементи, без да се изисква специална промяна. Основният брой на монтажните елементи на колелото, например 4 отвора, 5 отвора и т.н., не трябва да се променя. Монтажните елементи не трябва да влизат в съприкосновение с други компоненти, например на спирачната система. По отношение на болтовете, гайките и шайбите на колелото дължината на резбовата част на резбовите съединения трябва да е същата като тази при заместителното колело и крепежни елементи на производителя на превозното средство. Профилът на болтовете и гайките трябва да е съвместим с профила на леглото и отвора в одобряваното колело. Материалът, използван за крепежните елементи на колелото, трябва да е най-малкото еквивалентен на този на крепежните елементи на заместващото колело на производителя на превозното средство.В случай че към колелото се предоставят допълнителни принадлежности, се осигуряват и необходимите за тях специални инструменти за монтаж и демонтаж.Когато за колелото се доставят различни крепежни елементи, те се излагат подробно в информацията, изисквана в точка 1.2., и се осигуряват необходимите за тях специални монтажни инструменти.2.4. Издаващи се навън частиОдобреното колело, заедно с всички необходими принадлежности към него, не трябва да създава никаква опасност, когато е монтирано на превозното средство. Съблюдават се изискванията на Правило на ИКЕ R26.2.5. РазниПротоколът на изпитването съдържа подробностите и резултатите от извършените изпитвания. Той трябва да потвърждава, че изпитаното колело удовлетворява изискванията.Вътрешен контур на колелотоЛиния извън вътрешния контур на колелотоЛиния във вътрешния контур на колелото+++++ TIFF +++++[1] Препоръчва се използване на профилите на спирачните компоненти и профила на колелото от колелото от производителя. Необходимо е, обаче, те да се наблюдават и през време на експлоатацията, поради възможността да се сменят части по спирачките и/или ОЕ профила на колелото в течение на производствения цикъл на колелото.[2] Препоръчва се използване на профилите на спирачните компоненти и профила на